સ્વ.મૃગેશભાઈ શાહને આજે એટલા માટે યાદ કરવા પડે કે નખશીખ પ્રમાણિક અને ઉમદા વ્યક્તિત્વના ધની આ વ્યક્તિ નાની ઉમંર(માત્ર ૩૮ વર્ષ) માં આ સમાજને નિસ્વાર્થ ભાવે કેટલુ આપીને ગયા છે. ગુજરાતી સાહિત્યના પ્રેમને કારણે તેમણે www.readgujarati.com વેબસાઈટનું સર્જન કર્યુ અને વિશ્વભરમાં વસતા ગુજરાતીઓને આ માધ્યમ થકી ઉત્તમ ગુજરાતી સાહિત્ય પુરુ પાડી ગુજરાતીઓમાં સંસ્કાર સીંચવાનું મહત્વનું કાર્ય કર્યુ. ગુજરાતીઓને ઉત્તમ સાહિત્યથી પરિચિત કરાવ્યા. મારી વાત કરુ તો રીડગુજરાતી.કોમ થકી મારો તેમની સાથે પાંચ-છ વર્ષ પહેલા પરિચય થયેલો અને આ પરિચય સમય જતાં સમગ્ર વડગામ પંથક માટે લાગણીના સબંધમાં પરિણમ્યો.